Rini Soemarno

Rini Mariani Soemarno (lahèr 9 Juni 1958) panèka èkonom Indonesia bân toman ajabat mènangka  Menteri Badan Usaha Milik Negara dâlem Kabinet Kerja Presiden Joko Widodo. Salèrana lulus dâri Wellesley College, Massachusetts è taon 1981.Kompas: "Rini Soemarno, Sosok Pekerja Keras yang Dipilih Jadi Menteri BUMN" Salèrana ajabat mènangka Menteri Perindustrian bân Perdagangan dâlem Kabinet Gotong Royong Megawati Soekarnoputri dâri taon 2001 kantos 2004. Samangkèn salèrana èkennal mènangka pencetus pamaddheghân seppur ceppet è Indonesia."Indonesia defends bidding process for high-speed rail project after Japan angered at being rejected". The Strait Times. Singapore. 2 October 2015. Èaksès tangghâl 2 Oktober 2015.

 Kalowarghâ 
Bâkto ghi' kènè', Rini toman ada-pinda antarana Amerika Serikat, Jakarta, bân bâlândhâ polana tugas eppa'na. Rini ngala' studi ekonomi è Wellesley College, Masschusetts, Amerika Serikat è taon 1981. Saellana lulus, Rini magang è Departemen Keuangan Amerika Serikat bân amolaè karirra kalabân alako è Citibank Jakarta taon 1982.

Eppa'na panèka, Soemarno, Gubernur Bank Indonesia bân Menteri Keuangan Kabinet Kerja III periode 1960-1962. È taon 1962-1963, Soemarno ghi' ajabat mènangka Gubernur Bank Indonesia bân jhughân Menteri Urusan Bank Sentral Kabinet Kerja IV. Molaè taon 1964-1966, Soemarno ajabat mènangka Menteri Koordinator Kompartimen Keuangan neng empa' kabinet sè bhidhâ. Alesan salèrana èyangka' dhâddhi Gubernur Bank Indonesia panèka Soemarno toman ajabat dhâddhi Eksekutif Direktur Bank Internasional ghâbây Rekontruksi bân Pembangunan è Washington molaè 1 November 1958 kantos Oktober 1960.

Èbhuna Rini, Raden Ayu Soetrepti Martonagoro, panèka pottrè Kanjeng Raden Mas Tumenggung Iskak Martonagoro, sè dhâddhi Bupati Klaten è taon 1930-an, bân RA. Hendrarsi Soerjokoesoemo. RA. Hendrarsi Soerjokoesoemo panèka kompoyya Mangkunegara V dâri pottrana Kanjeng Pangeran Haryo Soerjokoesoemo, sè akabin sareng Bendoro Raden Ayu Catharina Bertha, bâbinè' adârâ Indo-Bâlândhâ. Dâri binèna sè laèn sè aropa'aghi pottrè Wreksoadiningrat, patih Kasunanan Surakarta, KPH. Soerjokoesomo andi' pottrè anyama RA. Soenitoeti, sè dhâddhi binèna Mangkunegara VIII.

 Karir Politik 
Rini Soemarno panèka menteri sè ta' kalabân partai, tapè polana semma' sareng Katua Umum Partai Demokrasi Indonesia Perjuangan sè jhughân dhâddhi Prèsidèn Republik Indonesia ka-5, Megawati Soekarnoputri, salèrana pas serrèng èkoca'aghi mènangka bâgiyân dâri partai kasebbhut. Mantan Sekretaris Jenderal PDI Perjuangan Tjahjo Kumolo nola' jhâ' Rini panèka angghuta otabâ atau kader partai. Mètorot Tjahjo, Rini ampon semma' sareng Megawati jhâu sabelluna dhâddhi Menteri Perdagangan bân Perindustrian èra Megawati Soekarnoputri. Rini ngakoè semma'na èpon sareng Megawati. Saellana dhâddhi menteri, Rini pas bisa ainteraksi sacara intens sareng Megawati. Rini nola' angghebbhân semma'na èpon sareng Megawati sè madhâddhiyaghi salèrana èpèlè dhâddhi Kapala Tim Transisi Pamarènta'an Jokowi-JK.

 Sombher-sombher